**KLAIPĖDOS RAJONO SAVIVALDYBĖS TARYBOS NARIO**

**NERIJAUS GALVANAUSKO VEIKLOS ATASKAITA UŽ 2020 METUS**

Gargždai

2021-02-24

Klaipėdos rajono Liberalų sąjūdžio frakciją Klaipėdos rajono savivaldybės taryboje atstovauja Nerijus Galvanauskas, Audronė Balnionienė, Aušra Gudauskienė ir Albert Albertjan.

Kartu su Lietuvos valstiečių ir žaliųjų sąjungos, Tėvynės sąjungos - Lietuvos krikščionių demokratų bei visuomeninio rinkimų komiteto „Bendrai geriau“ atlikome pirmąsias pertvarkas bei formavome pirmąjį šios valdančiosios daugumos biudžetą, ypatingą dėmesį skirdami:

1. Gargždų m. ir Sendvario, kitų seniūnijų gatvėms, keliams ir kitai susisiekimo infrastruktūrai.
2. Padidintas privačių darželių finansavimas leido kurtis naujiems bei plėstis jau veikiantiems privatiems darželiams – taip nesiveliant į ilgus Savivaldybės darželių statymo terminus buvo per metus sukurta daugiau nei 240 naujų vietų darželiuose Sendvario, Gargždų, Priekulės seniūnijose.
3. Įvykdyta Savivaldybės administracijos pertvarka sumažinusi etatų skaičių Savivaldybėje.
4. Įvykdyta švietimo įstaigų pertvarka, sumažinusi išlaidas įstaigų administravimui bei padidinusi pačiam ugdymo procesui.
5. Privatizuota Gargždų stotis, naujoji suprojektuota ir bus pradėta statyti šalia esamos naujam suformuotam sklype 2021 m.
6. Tęsiami projektavimo darbai pagrindinių šios kadencijos objektų - baseino ir krepšinio salių Gargždų miesto stadione, Gargždų kultūros namų, savivaldybės pastato.
7. Įsigytas sklypas Sendvario seniūnijoje, pradėtos procedūros viešosios ir privačios partnerystės būdu pastatyti Sendvario daugiafunkcį centrą, pradėtos naujos mokyklos Jakuose statybos.
8. Kartu su Lietuvos automobilių kelių direkcija, prisidedant mūsų Savivaldybei, pradėta Klaipėdos/Žalgirio gatvių rekonstrukcija Priekulėje. Pradėti projektavimo darbai Kretingos pl., Tiltų g., remontui Gargždų mieste bei pagrindinių gatvių Kretingalėje, Veiviržėnuose atnaujinimui.

Liberalų sąjūdžio frakcijos pirmininkas Nerijus Galvanauskas

Klaipėdos raj. savivaldybės taryboje